CELEX: 32005R1126
Language: fi
Date: 2005-07-14
Title: Komission asetus (EY) N:o 1126/2005, annettu 14 päivänä heinäkuuta 2005, asetuksessa (EY) N:o 573/2003 säädetyssä maissin tariffikiintiössä sovellettavasta vähennyskertoimesta

15.7.2005   
            
            
               FI
            
            
               Euroopan unionin virallinen lehti
            
            
               L 184/38
            
         
      KOMISSION ASETUS (EY) N:o 1126/2005,
   annettu 14 päivänä heinäkuuta 2005,
   asetuksessa (EY) N:o 573/2003 säädetyssä maissin tariffikiintiössä sovellettavasta vähennyskertoimesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1),
   ottaa huomioon neuvoston päätöksen 2003/18/EY soveltamista koskevien yksityiskohtaisten sääntöjen vahvistamisesta eräille Romaniasta peräisin oleville viljatuotteille yhteisön tariffikiintiöinä annettujen myönnytysten osalta sekä asetuksen (EY) N:o 2809/2000 muuttamisesta 28 päivänä maaliskuuta 2003 annetun komission asetuksen (EY) N:o 573/2003 (2) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Asetuksella (EY) N:o 573/2003 avataan maissin 149 000 t vuotuinen tariffikiintiö markkinointivuodeksi 2005/2006.
            
         
               (2)
            
            
               Asetuksen (EY) N:o 573/2003 2 artiklan 1 kohdan mukaisesti 11 päivänä heinäkuuta 2005 haetut määrät ylittävät käytettävissä olevat määrät. Näin ollen olisi määriteltävä, missä määrin todistuksia voidaan myöntää, ja vahvistettava haettuihin määriin sovellettava vähennyskerroin,
            
         ON ANTANUT TÄMÄN ASETUKSEN:
   1 artikla
   Maissin kiintiöön ”Romania” tehdyt tuontitodistushakemukset, jotka on jätetty ja toimitettu komissiolle 11 päivänä heinäkuuta 2005 asetuksen (EY) N:o 573/2003 2 artiklan 1 ja 2 kohdan mukaisesti, myönnetään siten, että haetuista määristä hyväksytään 8,9425 %.
   2 artikla
   Tämä asetus tulee voimaan 15 päivänä heinäkuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2005.
      
         
            Komission puolesta
         
         J. M. SILVA RODRÍGUEZ
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 270, 21.10.2003, s. 78.
   
      (2)  EUVL L 82, 29.3.2003, s. 25.